Meidži laikotarpis
Meidži laikotarpis (jap. 明治時代 = Meiji jidai) – Japonijos istorijos laikotarpis 1868–1912 m., pavadintas pagal tuo laikotarpiu valdžiusio imperatoriaus Macuhito epochos devizą. Jis reiškia „apšviestas valdymas“. Laikotarpis pradėjo kokybiškai naują Japonijos istorijos periodą, kuomet šalis atsivėrė vakarams ir ėmė labai sparčiai vystytis. Jis glaudžiai susijęs su gausiomis vykdytomis reformomis, vadinamomis Meidži restauracija.